 Episod comic la PNL Vrancea. Senatorul Virgil Guran se tratează de răguşeală la… ginecolog.
Șeful senatorilor PNL a fost ironizat de colegi. Virgil Guran a spus că se va trata la o colegă de partid, care e medic.
Șeful senatorilor PNL a ajuns de râsul colegilor de partid, duminică, la conferinţa de alegeri interne a PNL Vrancea. Virgil Guran a anunțat că va ține un discurs scurt, întrucât este răguşit și va merge să se trateze la … ginecolog.Virgil Guran, liderul senatorilor PNL: "Nu vreau să vă țin de vorbă, sunt și răgușit, o să merg la colega mea Raluca să mă trateze"La finalul discursului său, Virgil Guran a aflat, de la amfitrionul conferinţei, că medicul la care a spus că va merge pentru tratament este ginecolog. Cătălin Toma, președinte CJ Vrancea: "Atenție mare, doamna doctor e ginecolog, dar dacă ai încredere, te poate rezolva. Am o problemă!".